Når er det best å reise til Oslo?
Det skjer ting i hovedstaden året rundt. Allikevel velger mange å legge reisen til Oslo om sommeren. Oslo er fullspekket med arrangementer både før, etter og i fellesferien, og det fins noe for enhver smak. Hovedstaden har kilometervis med strender langs Oslofjorden og på øyene, og Oslomarka er stappfull av flotte turløyper. Sistnevnte kan også nytes som flotte skispor om vinteren. I Oslo går dessuten kollektivtrafikken helt til Tryvann, som er et yndet sted for alpin- og snowboard-entusiaster.